
	Templed Profiad Proffesiynol 1:Adfyfyriwch yn feirniadol ar eich cynnydd wrth gynllunio, paratoi ac addysgu gwersi sy’n ymgorffori egwyddorion pedagogaidd penodol. (Dylid cymryd y dystiolaeth hon o’ch Pasbort Dysgu Proffesiynol – PDP).
Dylid nodi hyd at 3 o’r egwyddorion pedagogaidd hyn fel maes ar gyfer datblygu a chyfiawnhau camau nesaf eich datblygiad.
Targed 1 
Cyfeirnodi yn gywir
Trwy gydol yr aseiniad
Targed 2 
Prawf darllen yr aseiniad
Trwy gydol yr aseiniad
Targed 3 
Defnyddio fwy o ffynonellau
Rhestr Cyfeirnodi







	

	Safon Addysgeg
	Asesu ar gyfer Dysgu

	Beth wnaethoch chi a pham?
	Mae’r dull o asesu ar gyfer dysgu yn hynod o bwysig o fewn dosbarthiadau. Yn y dosbarth wnes i ddefnyddio llawer o strategaethau gwahanol er mwyn sicrhau dealltwriaeth a chynnydd y disgyblion. Roedd llawer o asesu gwahanol yn mynd ymlaen drwy’r dydd, er enghraifft, asesu dealltwriaeth disgyblion ar ddiwedd cyflwyniad gyda bodiau i fyny/ i lawr, marcio wrth i’r plant weithio i sicrhau bod nhw’n deall ac wedyn asesu darn mawr o waith ysgrifenedig gyda thaflen asesu. ‘Mae’r dull asesu ar gyfer dysgu yn galluogi ymarferwyr i ddeall effeithiolrwydd y dysgu ac yn golygu rhoi adborth rheolaidd ac ystyrlon ac addasu addysgu a deunyddiau i gwrdd ag anghenion unigolion,’ Llywodraeth Cymru (2015). Ar ddechrau gwersi ysgrifenedig roedd y plant yn helpu creu meini prawf llwyddiant. Eto bydd rhaid i hwn gael ei wahaniaethu ond roedd pob unigolyn yn cael rhoi mewnbwn i hwn. Roeddwn i wedyn yn asesu eu dealltwriaeth o’r dasg ar hwn ac roedd yn rhoi rhyw fath o sgerbwd i’r plant wrth ysgrifennu eu gwaith.  Ar ddiwedd eu gwaith ysgrifenedig roeddwn i’n rhoi un peth wnaethon nhw’n dda ac un targed. Os oedd pethau ar goll o’r meini prawf llwyddiant yn ei waith dyma beth roeddwn i’n rhoi fel targed iddyn nhw. Roedd y taflenni asesu yma’n gweithio’n dda oherwydd roeddwn wedyn yn rhoi 10 munud ar ddechrau’r sesiwn nesaf i’r disgyblion ail wneud un o’r paragraffau oedd angen gwella. Yn yr amser yma hefyd roedd rhaid i’r disgyblion mynd trwy’r darn o waith a chywiro unrhyw camsillafu neu gam dreigladau. O fewn Mathemateg, y dull asesu roeddwn yn defnyddio oedd taflen waith ar Ddydd Gwener yn debyg i brawf a oedd gyda’r holl waith Mathemateg wnaethon yn ystod yr wythnos. Wrth farcio rhain roedd wedyn yn dangos i mi os oedd angen mynd dros unrhyw beth eto, neu os oedd angen herio rhai disgyblion yn fwy. Roedd hyn yn ffordd arall o asesu roeddwn i’n defnyddio yn y dosbarth. Ffordd arall roeddwn i’n asesu dealltwriaeth y disgyblion oedd ar ôl i mi orffen cyflwyno’r dasg roeddwn yn gofyn i’r plant cau eu llygaid ac wedyn ar ôl 3 roedden nhw’n rhoi bodiau i fyny/ i lawr/ neu i’r canol os doedden nhw ddim yn siŵr. Roeddwn ni’n cael nhw i gau eu llygaid fel bod neb arall yn gwybod beth oedd ei atebion   ac roedd hwn yn gadael i’r plant bod yn fwy onest wrth ateb. Roedd hwn yn ffordd gyflym iawn o asesu dealltwriaeth y disgyblion fel fy mod wedyn yn gwybod pwy oedd agen mwy o gymorth yn ystod y wers.


	Beth rydych chi wedi’i ddysgu?
	Dysgais fod asesu ddim yn gorfod fod yn rhywbeth ysgrifenedig na rhywbeth cymhleth. Mae asesu dealltwriaeth y disgyblion yn gyson yn sicrhau fod nhw’n gwneud cynnydd ac yn symud i fyny’r camau cynnydd. Wnes i ddysgu hefyd fod llawer o ffyrdd gwahanol o asesu plant yn y dosbarth, does dim rhaid i’r disgyblion cymryd prawf i ni asesu nhw. Welais i fodiau i fyny a bodiau i lawr yn gweithio yn arbennig iawn, un ffordd arall welais oedd yn gweithio’n dda oedd pecyn a goleuadau traffig gyda phob unigolyn ac roedden nhw’n dangos gwyrdd os oedden nhw’n deall, oren ddim yn siŵr a coch ddim yn deall o gwbl. Roedd defnyddio asesu ar gyfer dysgu wedi cael effaith bositif iawn ar y dysgwyr gan cyn iddyn nhw ddechrau tasg roedd rhaid iddyn nhw dangos bod nhw’n deall. Welais i wahaniaeth yn waith yr unigolion lle roeddwn ni wedi gofyn a oedd pawb yn deall, roedd y gwaith a chafodd ei chyflawni yn cyrraedd safonau uchel iawn ac roeddwn gallu gweld bod y plant wedi ceisio ei gorau.

	Beth nesaf?
	Wrth symud ymlaen gyda fy ngyrfa dwi angen treialu strategaethau gwahanol yn fy nosbarth gan fydd rhai strategaethau yn gweithio llawer yn well i rai plant ond ddim i rai arall. Felly mae’n bwysig fel yr athrawes fy mod yn darganfod strategaeth mae’r dysgwyr yn deall sut i ddefnyddio ac yn gweithio iddyn nhw. Gan fod asesu ar gyfer dysgu yn un o’r 12 egwyddor addysgegol mae’n hanfodol fy mod yn parhau i roi yn fy ngwersi. Wrth ddarllen llawer o lenyddiaeth am asesu ar gyfer dysgu a gweld yr effaith mae’n cael ar gynnydd plant mae wedi gwneud i mi sylweddoli yn fwy pa mor bwysig ydy fod y plant yn deall y dull ac yn ei ddefnyddio yn gywir.






	
Templed Profiad Proffesiynol 2
	

	
Safon Addysgeg
	
Defnyddio reportorie eang o ddulliau addysgu

	
Beth wnaethoch chi a pham?
	O fewn amgylchedd dosbarth mae’n bwysig iawn fod plant yn cael y cyfle i weithio’n annibynnol, mewn parau, grwpiau a thasgau sy’n cael ei arwain gan yr athrawes. Yn ystod y sesiynau prynhawn roedd gan fy nosbarth i amser thema, lle byddai’r dysgwyr yn gwneud tasgau gwahanol oedd yn seiliedig ar ein thema sef Ail Ryfel Byd. Roedd yr amser yma yn allweddol i ddefnyddio repertoire eang o ddulliau addysgu. Roedd un dasg ffocws yn cael ei arwain gan yr athrawes lle byddai’r athrawes yn sgaffaldu’r gwaith ac wedyn bu gweddill y plant yn cael ei rhannu mewn i dri grŵp. Bu un grŵp yn gweithio’n annibynnol, y grŵp arall yn gweithio mewn parau a’r grŵp arall yn gweithio fel grŵp. Yr wythnos hon y dasg ffocws oedd ysgrifennu adolygiad ffilm ar y ffilm Goodnight Mr.Tom wnaeth y plant gwylio yn yr ysgol, bu’r grŵp oedd yn gweithio’n annibynnol yn creu llun o’r Blitz, bu’r grŵp mewn parau yn gweithio allan cost o adnoddau i adeiladu Cysgod Anderson a bu’r grŵp olaf yn creu Cysgod Anderson allan o adnoddau ailgylchu gyda’i gilydd.  Yn ôl Llywodraeth Cymru 'nad yw’r Adolygiad hwn yn arddel unrhyw safbwynt penodol; yn hytrach, mae’n awgrymu bod angen repertoire eang o brofiadau addysgu a dysgu sy’n adlewyrchu’r dibenion cwricwlwm,' (2015). Roedd gweithio fel hyn yn rhoi llawer o gyfleoedd gwahanol i blant, darganfod ffordd ei hun o wneud tasgau ac arbrofi gyda beth oedd yn gweithio a beth oedd ddim. Roedd gadael iddyn nhw weithio mewn grŵp hefyd yn gadael iddyn nhw adeiladu ar syniadau ei gilydd ac roedd hwn yn neis i weld gyda’r plant a oedd gydag anghenion dysgu ychwanegol. Wrth roi’r rhyddid yma iddyn nhw, gwelais fod rhai plant yn gweithio’n llawer gwell nag eraill.

	
Beth rydych chi wedi’i ddysgu?
	Wrth wneud hwn wnes i ddysgu fod defnyddio repertoire eang o ddulliau addysgu yn gweithio’n arbennig yn y dosbarth ac roedd y plant yn eu mwynhau hefyd gan ei fod nhw’n gwybod pob prynhawn bydden nhw’n gweithio gyda phlant gwahanol. Welais hefyd wrth wneud thema yn y sesiynau prynhawn, roeddwn yn gallu plethu mewn llawer o safonau arall, er enghraifft themâu trawsgwricwlwm, asesu ar gyfer dysgu a hybu cydweithio. Felly welais roedd y plant yn datblygu sawl sgil mewn un sesiwn ac roedd cael yr amrywiaeth yma yn cadw nhw ar dasg.  

	
Beth nesaf?
	Wrth symud ymlaen gyda fy ngyrfa byddaf bendant yn defnyddio repertoire eang o ddulliau addysgu yn fy ngwersi gan fy mod wedi gweld yr effaith cadarnhaol mae’n cael ar blant. Byddai hefyd yn ceisio ei ddefnyddio mewn sesiynau eraill yn y dyfodol gan fy mod dim ond wedi ei wneud yn y sesiynau thema yn y prynhawn. Byddaf bendant yn ei ddefnyddio eto yn y sesiynau thema gan ei fod wedi gweithio mor dda ac mae’n rhoi amrywiaeth o gyfleoedd gwahanol i blant mewn un sesiwn.
















	Templed Profiad Proffesiynol 3
	

	Safon Addysgeg
	Cyd-destunau dilys bywyd go iawn

	Beth wnaethoch chi a pham?
	O fewn fy ngwersi wnes i’n siŵr fy mod yn rhoi cyfleoedd i’r dysgwyr gwneud cyswllt rhwng sgiliau ysgol a’r byd go iawn. Thema ein tymor oedd Ail Ryfel Byd ac un o’r tasgau oedd ysgrifennu cyfarwyddiadau ar sut i adeiladu cysgod Anderson. Roedd llawer o fy nysgwyr ddim yn gwybod beth oedd cyfarwyddiadau felly meddyliais am ffordd byddai’r plant yn cysylltu hwn gyda rhywbeth roedden nhw’n wneud adref. Felly cafodd y dysgwyr gyfle i wneud brechdan o’i dewis nhw ac wedyn roedd rhaid iddyn nhw ysgrifennu cyfarwyddiadau cam wrth gam ar sut wnaethon nhw hwn. Wedyn gyda’r dasg nesaf mi wnes i droi’r dasg i’r ffordd arall ac mi wnes i ysgrifennu cyfarwyddiadau iddyn nhw ddilyn i greu ‘Kebabs’ ffrwythau gwahanol. Wnes i hwn fel bod y dysgwyr yn sylweddoli bod angen iddyn nhw allu darllen a dilyn cyfarwyddiadau er mwyn gwneud pethau syml bywyd go iawn. Yn ôl Llywodraeth Cymru ‘Mae’n bwysig bod plant a phobl ifanc yn gweld bod eu dysgu’n berthnasol i’r byd y tu allan i’r ysgol a bod cyfleoedd i ffurfio cysylltiadau â’r byd hwnnw’n cael eu gwireddu,’ (2015). Roedd hwn wedi rhoi llawer o brofiadau i’r dysgwyr hefyd gan oedd rhai dysgwyr byth wedi cael y cyfle i wneud hwn adref. 
Wnes i’r un peth gyda’r dysgwyr cyn iddyn nhw ysgrifennu cyfarwyddiadau ar sut i adeiladu Cysgod Anderson, cafodd y plant y cyfle i adeiladu un yn yr awyr agored gyntaf.


	Beth rydych chi wedi’i ddysgu?
	Wrth wneud hyn, wnes i ddysgu bod rhai dysgwyr yn gweld rhan ysgrifenedig o’r das gyn hawsach pan roedden nhw wedi gwneud y dasg ymarferol yn gyntaf. Roedd safon y gwaith llawer yn uwch gan fod y dysgwyr yn gorfod meddwl nôl ar beth ddaeth cyntaf, wedyn nesaf. Dysgais hefyd wrth roi cyd-destunau bywyd go iawn i’r dysgwyr roedden nhw’n ffocysu ar y dasg llawer fwy gan eu bod nhw’n gallu gweld pwrpas tu allan i waliau’r ystafell dosbarth.

	Beth nesaf?
	Wrth symud ymlaen mae cyd – destunau bywyd go iawn bendant yn rhywbeth dwi angen cynllunio fwy o amser ar gyfer tasgau fel hyn gan fod y dysgwyr yn ei fwynhau ac mae’n rhoi profiadau i'r dysgwyr efallai nid yw rhai plant yn derbyn adref. Bydden ni bendant yn ceisio cael fwy o athrawon i feddwl am y safon yma wrth i mi baratoi a chynllunio gwersi gan fod y plant yn cael llwyth allan ohono ac yn arwain at lwyddiant i’r dysgwyr.  




	Templed Profiad Proffesiynol 4
	

	Safon Addysgeg
	Themâu traws-gwricwlaidd

	Beth wnaethoch chi a pham?
	Yn ystod yr wythnos mi wnaethon ni wylio’r ffilm Goodnight Mr.Tom ac wedyn bu’r disgyblion yn gwneud gwaith arno. Mae’r ffilm wedi ei selio ar yr Ail Ryfel Byd ac mae yna bethau fel Cysgod Anderson, Ifaciwis a Milwyr yn y ffilm. Mi wnaeth y ffilm rhoi llawer o gyfleoedd i gynllunio gweithgareddau trawsgwriciwlaidd. Un o’r gwersi trawsgwricwlaidd yma wnes i oedd ysgrifennu cyfarwyddiadau ar sut i adeiladu Cysgod Anderson. Felly roedd rhaid i’r plant ysgrifennu cam wrth gam sut i adeiladu Cysgod Anderson a’r defnydd gwahanol bydd angen arnyn nhw. Ar ôl iddyn nhw orffen y dasg yma roedd rhaid iddyn nhw weithio allan y gost o’r adnoddau sydd angen i adeiladu’r Cysgod. Roedd y dasg gyntaf yn taro’r maes dysgu Dyniaethau gan fod y plant yn ysgrifennu am rywbeth hanesyddol yn yr Ail Ryfel Byd a sgiliau digidol gan ei fod nhw’n teipio ar Chromebook. Cafodd y thema yma i gyd ei daro mewn gwers Iaith a Llythrennedd. Roedd yr ail dasg wedyn yn taro’r themâu Mathemateg a rhifedd hefyd gan ei fod nhw’n gorfod gweithio allan y gost yr adnoddau i adeiladu Cysgod Anderson. Mi wnes i’r sesiwn fel hyn gan fod y wybodaeth hanesyddol yn gyd fynd efo dasg ysgrifenedig yn hyfryd iawn ac mae plant yn mwynhau teipio gwaith yn lle ysgrifennu. Gan fod yr ail dasg yn ysgrifenedig roedd yn hyfryd cael cymysg o’r ddau mewn un sesiwn. Wnes i hwn oherwydd mae’n bwysig i’r plant ddeall fod popeth maen nhw’n ei wneud gallu cael ei phlethu gyda’r gilydd ac yn ôl y Cwricwlwm i Gymru fel hyn dylai gwersi cael ei ddysgu nawr.

	Beth rydych chi wedi’i ddysgu?
	Wnes i ddysgu fod gwneud gwersi yn drawsgwricwlaidd llawer yn rhwyddach nag beth roeddwn i’n meddwl bydd. Roedd hefyd yn gwneud llawer fwy o synnwyr gwneud gwersi fel hyn gan ei fod yn taro llawer o gamau cynnydd mewn un sesiwn. Welais yr effaith roedd rhoi’r meysydd dysgu gyda’i gilydd yn cael ar y disgyblion ac roedd popeth amdano yn gadarnhaol. 


	Beth nesaf?
	Wrth symud ymlaen eto dwi dim ond wedi ei threialu yn Flwyddyn 6 felly dwi angen gweld os mae dal mor effeithiol yn y blynyddoedd ifancach. Ond ar yr un pryd gyda’r Cwricwlwm I Gymru dyma’r ffordd dylai pawb fod yn cael ei addysg yng Nghymru nawr. Wrth cynllunio byddai’n sicrhau fy mod yn cynllunio’t traws gwricwlaidd er mwyn datblygu’r plant mewn llawer o ffyrdd wahanol mewn un sesiwn. Byddaf hefyd yn sicrhau bod y 4 diben yn cael ei plethu mewn I’r gwersi hefyd ac fy mod yn defnyddio llawer o strategaethau dysgu wahanol er mwyn cadw diddordeb y plant fel gwaith grwp, gwaith par neu addysgu uniongyrchol. Felly wrth symud ymlaen dwi bendant angen ceisio gwenud llawer o fy nghwersi yn trawsgwricwlaidd. 




Rhan 2
Yn yr aseiniad yma byddaf yn trafod sut dwi wedi cyflawni cynnydd wrth gynllunio, paratoi ac addysgu gwersi sy’n rhoi cyfleoedd themâu trawsgwricwlaidd, asesu ar gyfer dysgu a chyd – destunau dilys bywyd go iawn i’r dysgwyr. Wrth gynllunio fy ngwersi roedd rhaid i mi ystyried sut bydd y dulliau addysgegol yma yn cael yr effaith mwyaf ar y dysgwyr er mwyn wireddu’r pedwar diben, (Llywodraeth Cymru, 2023). Byddai’n trafod sut mae’r tair egwyddor bedagogaidd yma wedi helpu yn yr ystafell dosbarth a’r goblygiadau wrth ddefnyddio. 

Y sesiwn wnes i ar themâu trawsgwricwlwm oedd yn seiliedig ar thema fy nosbarth sef ‘Goodnigth Mr. Tom’ sy’n seiliedig ar Ail Ryfel Byd, felly'r sesiwn trawsgwricwlwm sy’n cyfeirio ar hwn oedd carosel gweithgareddau gwahanol. Bu’r sesiynau yma yn rhedeg trwy’r wythnos er mwyn i’r dysgwyr cael y cyfle i wneud pob tasg. Roedd un grŵp ffocws yn gwneud gwaith gyda mi ar adolygiad y ffilm ac roedd y gweithgareddau eraill yn cynnwys creu llun celf o’r blitz, creu cysgod Anderson allan o adnoddau ailgylchu, datrys problemau ar gost i adeiladu Cysgod Anderson a'r dasg ddiwethaf oedd ailddrafftio ei adolygiad ffilm ar y cyfrifiaduron gan gynnwys lluniau hefyd.  Yr ail egwyddor wnes i ganolbwyntio oedd ar asesu ar gyfer dysgu ac mi wnes i ddefnyddio llawer o wahanol strategaethau yn cynnwys meini prawf llwyddiant, hunan asesu, adborth ar lafar, goleuadau traffig ac asesu cyfoedion. Y trydydd egwyddor oedd cyd – destunau bywyd go iawn ac yma wnes i sesiwn creu brechdanau a ‘cebabau’ ffrwythau lle roedd y plant wedyn yn gorfod ysgrifennu a dilyn cyfarwyddiadau.

Wrth archwilio mewn i’r strategaethau addysgu gwahanol roedd rhaid i mi sicrhau roeddwn yn dewis y rhai gorau byddai’n helpu’r dysgwyr yn y dosbarth yna i ddatblygu a chyrraedd eu llawn botensial, (Llywodraeth Cymru, 2023). Yn seiliedig ar hyn, efallai yn y dyfodol wrth symud i ddosbarth arall byddai’r strategaethau yma ddim yn cefnogi’r dysgwyr yn yr un ffordd a bydd rhaid i mi addasu fy nghynllunio i ddarganfod strategaethau addas. ‘Mae addysgeg effeithiol yn dibynnu ar ddealltwriaeth fanwl o ddatblygiad plant a phobl ifanc,’ (Llywodraeth Cymru, 2023).
 
Mae’r egwyddorion pedagogaidd yn allweddol er mwyn sicrhau addysgeg effeithiol sydd yn holl bwysig i gefnogi cynnydd, (Llywodraeth Cymru, 2023b). Un egwyddor bedagogaidd defnyddiais wrth gynllunio, paratoi ac addysgu gwersi oedd themâu trawsgwricwlaidd. Yn y Cwricwlwm i Gymru mae rhifedd, llythrennedd a chymhwysedd digidol nawr yn orfodol ar draws pob maes dysgu a phrofiad, Llywodraeth Cymru, (2022). Wrth gynllunio gwersi wnes i’n siŵr fod rhain yn cael eu taro ond wnes i hefyd cyfuno meysydd dysgu i roi profiadau gwell i’r disgyblion. Fel dywed Barnes (2015) ‘mae dysgu trawsgwricwlwm yn hyrwyddo dilysrwydd mewn dysgu ac addysgu. Dywed Donaldson (2015) un her sydd gyda themâu trawsgwricwlaidd yw bod rhaid parhau i ganolbwyntio ar y cyfrifoldebau hyn yn ystod y broses o addysgu a dysgu. Mae rhaid sicrhau fod yn cael eu cymhwyso mewn ffordd naturiol a dilys a ddim fel rhan ychwanegol sydd yn gorfod cael eu gwthio i mewn. Wrth ddefnyddio yn y ffordd yma ni fydd yn cael effaith positif ar lwyddiant y dysgwyr. Welais i fod dysgu meysydd yn drawsgwricwlaidd yn hawdd ac roedd plethu rhifedd gydag addysg gorfforol a gwyddoniaeth yn llifo yn naturiol. Yn ystod addysg yr unfed ganrif dywed Donaldson (2015) y prif fwriad bydd i greu’r cysylltiadau a throsglwyddo gwybodaeth a dealltwriaeth rhwng gwahanol gyd-destunau er mwyn delio â phroblemau anghyfarwydd. Golyga hyn bydd problemau yn codi gyda phawb wrth gynllunio ond wrth i bawb dod yn fwy cyfarwydd bydd y problemau yma yn lleihau. Cytuna Lynch (2019) gyda Donaldson gan ddweud ‘teachers have lack of time for collaboration. Frequently, teachers are already over-extended in lesson planning, grading and preparing for teaching, so some restructuring of planning time would be necessary.’ I’r athrawon sydd wedi bod yn y swydd am amser hir bydd hyn yn fwy o broblem gan ei fod nhw wedi creu banc o adnoddau a gwersi yn barod, ond i mi roedd hyn ddim yn broblem enfawr gan fy mod dim ond wedi dechrau dysgu a does gen i ddim y banc o adnoddau yma.

Mae dysgu trawsgwricwlwm yn beth positif gan fod pwyslais yn cael ei rhoi ar bob maes dysgu nid dim ond Iaith a Mathemateg. Dywed Scoffham a Barnes mae'r gwersi eraill yn cael eu hanwybyddu a'u gwerthfawrogi'n llai, (2017). Wnaeth hyn arwain at ganlyniadau gwael i rai plant ac eraill yn methu, ond ers 2012 mae hyn ddim mor amlwg, (Barnes.J, 2018, t.15). Dywed Barnes fod y dysgwyr sydd yn fwy tebygol o sereni o fewn bynciau sydd â statws yn is ddim yn mynd i gyrraedd eu potensial lawn gan fod yr amser ddim yn cael roi i’r pynciau yma. Felly, mae dysgu yn trawsgwricwlwm yn datrys y problemau yma ac yn rhoi’r cyfle i bob unigolyn yn y dosbarth gyrraedd eu potensial lawn. Bydd hwn yn gadael i bob unigolyn taro ac anelu at y 4 diben sydd wrth wraidd y cwricwlwm yn Gymru, (Llywodraeth Cymru, 2018). Er bod gwersi yn cael eu dysgu’n drawsgwriciwlaidd mae dal rhaid cael rhai gwersi yn unigol, i ddysgu sgiliau sylfaenol er enghraifft darllen a sillafu. ‘Secure seperate subject learning provides the raw materials with which learning is put into use in the real world,’ (Barnes.J, 2018, t.16). Mae defnyddio gwersi unigol fel y rhain i ddatblygu sgiliau sylfaenol er mwyn hwyluso pob pwnc arall yn hanfodol. Golyga hyn fod gwersi trawsgwricwlwm wedyn yn plethu’r sgiliau yma gyda’i gilydd i ailadrodd y sgiliau ac fel arfer defnyddiwyd o dan thema’r dosbarth yn rheolaidd. Wrth i’r plant wneud sesiwn thema roedden nhw wastad yn trawsgwricwlwm felly roeddwn yn cymysgu’r grwpiau pob tro, sylwais bod plant yn hoffi’r dull hon o weithio. Sylweddolodd Vygotsky fod plant yn cyflawni fwy nag oedden yn disgwyl wrth gweithio mewn grwp enwedig wrth ddatrys problemau, (1978). Felly wrth gynllunio gwnes i’n siŵr fod o leiaf un dasg fel grŵp gan fod tystiolaeth yn dangos bod hwn yn effeithiol. Wrth gynllunio tasgau roeddwn hefyd yn cynllunio’r grwpiau fel bod y plant âg anghenion dysgu ychwanegol yn cael eu cymysgu gyda’r dysgwyr yn y grwpiau canol ac uwch, fodd bynnag, nid oedd hyn yn briodol ar gyfer sesiynau iaith. Roedd Vygotsky (1896-1934) ‘wedi sylwi pan oedd plant yn cael tasgau i'w cwblhau ar eu pennau eu hunain, nid oedden nhw’n fel arfer yn gwneud cystal â phan oedden nhw’n gweithio ar y cyd â chyfoed neu oedolyn,’ (Llywodraeth Cymru, 2010). 

Wrth symud ymlaen gyda’r egwyddor yma byddai dal yn gwneud sesiynau thema yn drawsgwricwlaidd ac yn cael y dysgwyr i weithio mewn grwpiau, fodd bynnag, un agwedd rwy'n ansicr amdani yw defnyddio cymhwysedd digidol mewn gwersi. Erbyn nawr mae gan bron pob ysgol Ipads a Chromebooks ond dwi’n gwybod fy mod ddim yn rhoi digon o gyfleoedd i fy nysgwyr datblygu ar y sgiliau yma. ‘Rhaid i’r holl athrawon a staff eraill fod yn gyfrifol am helpu i feithrin cymwyseddau digidol, a’r sgiliau a gwybodaeth ar gyfer hynny,’ (Donaldson, 2015). Wrth gynllunio gwersi yn y dyfodol, mae angen i'r agwedd hon fynd i'r afael ac i roi blaenoriaeth iddi.

Egwyddor bedagogaidd arall wnes i ganolbwyntio ar wrth gynllunio oedd asesu ar gyfer dysgu. Mae asesu yn bwysig ym myd addysg ac yn cael blaenoriaeth yn yr ystafell dosbarth. Dywed William (2015) asesu yw’r bont rhwng addysgu a dysgu da. Mae asesu ar gyfer dysgu’n gallu bod mor syml a arsylwi ar blant a gwrando ar ei atebion mewn trafodaeth grŵp. Fel dywed John Hattie un o’r dulliau asesu mwyaf effeithiol i blant datblygu yw llawn botensial yw adborth. Mae yna tri rhan wahanol i asesu ar gyfer dysgu sef ansawdd cwestiynau/siarad, adborth ffurfiannol ac asesu cyfoedion/hunanasesu, (Llywodraeth Cymru, 2010).  Mae pob un o rain yn ffordd wahanol o asesu ac yn rhoi gwybodaeth wahanol i athrawon wrth asesu. Wrth gynllunio gwnes i’n siŵr fy mod yn rhoi dulliau gwahanol o asesu ar gyfer dysgu ynddo fel bodiau i fyny neu i lawr, goleuadau traffig, meini prawf llwyddiant, cwestiynu, byrddau gwyn ac adborth ar lafar/ yn ei llyfrau. Fel gwelwn roedd gen i strategaethau oedd yn taro’r tair ardal wahanol. Doedd hwn ddim yn cymryd amser ychwanegol allan o’r sesiynau ond roedd yn rhoi digon o fewnbwn i mi sicrhau fod pob unigolyn yn y dosbarth yn deall y dasg ac i asesu lefelau’r plant. Cytuna Donaldson (2015) gyda hwn ‘ni fydd angen amser ychwanegol ar gyfer asesu gan athrawon, gan ei fod yn deillio o arsylwi a deialog parhaus yn yr ystafell ddosbarth’. Arsylwais, fod y dulliau hyn yn plethu yn ystod cynllunio sesiynau. Er bod asesu ar gyfer dysgu a llawer o lwyddiant mae rhai damcaniaethwr yn anghytuno efo’r ffordd yma o asesu. Dywed Brady (1997) ‘although assessment is intended to support the curriculum, there is a risk that it may come to dominate the curriculum.’ Wrth ddarllen hwn mae rhaid cymryd mewn i ystyriaeth bod yr asesu ddim yn cymryd dros y wers ac fel dywedais yn rhywbeth hawdd a gyflym sydd yn plethu mewn i wersi yn syml.

Un strategaeth defnyddiais ar ôl pob esboniad oedd goleuadau traffig. Defnyddiais hwn gan ei fod yn ffordd gyflym a hawdd i weld os oedd pawb yn deall y dasg. O fewn y dosbarth roedd gen i lawer o blant ag Anghenion dysgu ychwanegol hefyd felly roedd y strategaeth yma yn addas i bawb defnyddio. Dywed White (2018) ‘Ar y cyfan, mae cardiau goleuadau yn hawdd i ddefnyddio ac yn gynorthwyol dealltwriaeth’. Gan fod gwahaniaethu yn digwydd yn y dosbarth roedd cynllunio strategaethau asesu ar gyfer dysgu sydd yn gyflym i mi weld dealltwriaeth pawb yn hanfodol. Peth positif o asesu fel hyn yw bod gwersi’n gallu cael eu aildrefnu ar gyfer anghenion yr unigolyn. Cytuna Ninomiya (2016) gyda’r ffordd hyn o edrych ar asesu ar gyfer dysgu gan ddweud ‘identify learning needs and adjust teaching to meet the diversity of the modern classroom.’ Er bod hwn yn dda, ar y gwrthwyneb mae rhai damcaniaethwr yn pryderu fod profion ddim yn cael ei wneud digon a dyna beth sydd yn helpu monitro llwyddiant y disgyblion, (Torrance, 2012). Ond os mae asesu ar gyfer dysgu yn cael ei monitro a chofnodi gall bod yr un mor llwyddiannus. Dywed Dylan Wiliam (2015) bod asesu effeithiol gan athrawon yn gallu ‘dyblu’ cyflymder y dysgu. Mae asesu ar gyfer dysgu yn gweithio'r ddwy ffordd ac yn helpu athrawon gweld cryfderau’r dysgwyr ond hefyd y meysydd sydd angen gwella. Mae hyn yn gadael i athrawon canolbwyntio ar y meysydd yma wedyn. ‘Assessment for learning is appropriate in all situations and helps to identify the next steps to build on success and strengths as well as to correct weaknesses,’ (Inside the box,1999, t.7). 

Wrth symud ymlaen gyda’r egwyddor yma byddaf bendant yn parhau i ddefnyddio’r dulliau dwi wedi treialu yn barod yn fy ngwersi ond dwi hefyd angen treialu rhai newydd er enghraifft, hunanasesiad ac asesiad cyfoedion, dull sydd angen amser, amynedd a chysondeb. Mae plant yn fwy parod i wrando ar eu cyfoedion, fydd hwn yn un math o asedau byddaf yn treialu.
Gan fod asesu ar gyfer dysgu yn helpu dysgwr mewn sawl wahanol ffyrdd a helpu ni i ystyried, a ydyn yn dysgu? Beth yw’r camau nesaf? Beth sydd angen i mi neud i helpu iddynt gyrraedd?  Hollol bwysig fy mod yn ychwanegu sawl dull gwahanol er mwyn casglu gwahanol wybodaeth er mwyn i blant cyrraedd potensial llawn.  

[bookmark: cysill]Yr egwyddor bedagogaidd ddiwethaf dwi fynd i’w drafod i’w cyd – destunau bywyd go iawn. Golyga hyn bod y dysgwyr yn cael profiadau tu fewn a thu allan y dosbarth i ddeall yr hyn maent yn dysgu nid dim ond eistedd ar bwys desg yn ysgrifennu amdano. Mae gwneud gwersi yn gysylltiedig â bywyd go iawn yn dangos i’r plant bod yr hyn maent yn dysgu yn cysylltu â’r byd o’i gwmpas. Creda Piaget (1954) bod rhaid i’r dasg fod yn weithredol er mwyn cael dysgwyr i ymgysylltu a dysgu iawn. Yn y dysgu sylfaen mae dysgwyr yn gwneud llawer fwy o chwarae a gydag ardaloedd fel chwarae rôl yn y dosbarthiadau. Roeddwn ym Mlwyddyn 6 felly mae’r ardaloedd yma ddim yr un peth ond mae dal angen rhoi’r profiadau yma i’r plant. Roedd fy nosbarth Blwyddyn 6 yn heriol iawn ac un peth sylwais oedd, gyda tasg ymarferol bywyd go iawn roedd ymddygiad y dysgwyr llawer yn well. Felly roedd llawer o fy ngwersi yn ymarferol ac yn rhoi’r profiadau hyn iddynt. Dywed Waters addysgu da yw ‘brining the world into range’, (2015, t.69). Mae’n bwysig fod plant yn gallu gwneud y cysylltiadau yma gyda’r hyn maent yn dysgu tu allan i’r dosbarth hefyd. Fel dywedais wnes i sesiwn ar ddilyn cyfarwyddiadau i greu brechdan a sesiwn arall lle roedd y dysgwr yn creu ‘Cebabau’ ffrwyth ac yna yn ysgrifennu’r cyfarwyddiadau. Roedd hyn yn dangos i’r dysgwyr fod dysgu sut i ddarllen cyfarwyddiadau gyda phwrpas a byddai yn rhywbeth bydd y dysgwyr yn defnyddio yn y byd go iawn, (Donaldson, 2015). Wrth greu cyd – destunau bywyd go iawn yn y dosbarth gall ysgolion hefyd magu perthnasau cryf gyda'r gymuned o gwmpas yr ysgol, gan fod athrawon ddim ac arbenigo ym mhopeth mae cael yr heddlu, brigâd dan, clybiau chwaraeon yr Urdd mewn i’r ysgol hefyd yn dangos i’r plant y sgiliau yma. Dywed Mims (2003) os mae dysgwyr yn gallu gwneud y cysylltiad yma rhwng y sgiliau maent yn dysgu yn y dosbarth gyda bywyd go iawn, mae’r dysgu llawer mwy pwysig i’r dysgwyr’. Wrth symud ymlaen dwi bendant angen cynnwys mwy o brofiadau fel hyn yn fy nysgu wrth gynllunio a pharatoi. Gall gwers fel gwneud cebabau ffrwythau ddysgu plant am filltiroedd awyr er enghraifft, edrych ar becynnu a derbyn y wybodaeth honno am y byd ehangach o'n cwmpas a cynaliadwyedd. ‘Children learn Mathematical and other skills best, at the time when they need to use them in a meaningful, relevant and real life context,’ (Pound.L & Lee.T, 2010, t.86).

Wrth gynllunio byddaf yn cymryd fwy o ystyriaeth am y bobl yn y gymuned sydd ag arbenigedd, defnyddio’r awyr agored o gwmpas yr ysgol i roi mwy o brofiadau i’r plant. Un dasg gwelais bod y plant wedi mwynhau oedd casglu data ar geir o gwmpas y dref ac wedyn gwneud y gwaith Mathemateg yn seiliedig ar hwn. Dangosodd i’r dysgwyr bod pwrpas i’r rhifau a sut byddwn nhw’n defnyddio’r sgiliau hyn tu allan i’r dosbarth.

I grynhoi, mae’r tair egwyddor bedagogaidd dwi wedi defnyddio pendant yn cael effaith ar y dysgwyr ac yn bwysig wrth gynllunio a pharatoi gwersi. Yn ôl Wiliam gall dysgwyr gwneud y cynnydd dylai ei wneud mewn blwyddyn mewn 6 mis oes mae asesu ar gyfer dysgu yn cael ei wneud yn rheolaidd ac yn gywir, (2015, t.70). Gan ddefnyddio themâu trawgwricwlwm welais fod dysgwyr yn elwa llawer o’r profiadau ac roedd ei sgiliau yn cael ei datblygu dros bob maes dysgu. Cytuna Lynch (2019) gyda hyn ‘cross-curricular teaching certainly has the potential to change the way students learn and process information in a dramatic way.’ Wrth symud ymlaen ers darllen y canllawiau sgiliau trawsgwricwlwm a gweld yr effaith mae’n cael ar ddysgwyr dwi bendant mynd i gynllunio fwy o wersi gyda sgiliau cymhwysedd digidol ynddo. ‘Mae cymhwysedd digidol yn chwarae rhan gynyddol ym mywydau plant a phobl ifanc, ar gyfer cyfathrebu, rhwydweithio, gwybodaeth, hamdden ac adloniant a hefyd drwy amrywiaeth gynyddol o drafodion a chymwysiadau addysgol,’ (Donaldson, 2015, t. 43).

Mae darllen am gyd-destunau bywyd go iawn hefyd wedi cael effaith ar sut dwi’n meddwl am y tasgau a’r gwaith dwi’n gwneud yn y dosbarth i sicrhau fy mod yn rhoi'r profiadau yma iddyn nhw. Dywed Mims (2003) ‘Learning becomes active when students are able to connect new knowledge with their prior understanding.’ Dwi wedi edrych ar yr effaith mae asesu ar gyfer dysgu yn cael ar ddysgwyr yn y gorffennol felly wrth fynd mewn i fy lleoliad olaf roeddwn yn barod yn gwybod y pwysigrwydd o asesu ar gyfer dysgu ac wedi treialu cwpl o strategaethau ar fy ail leoliad. ‘Mae asesu yn chwarae tair prif rôl wrth gefnogi cynnydd dysgwyr,’ (Llywodraeth Cymru, 2022). Felly wrth fynd ymlaen gyda fy natblygiad proffesiynol bydd angen treialu strategaethau newydd er mwyn gweld os mae rhain yn gallu gweithio yn well. ‘Dylai'r broses asesu ganolbwyntio ar adnabod cryfderau pob dysgwr unigol, ei gyflawniadau, ei meysydd i'w datblygu a, lle y bo'n briodol, dylai ystyried unrhyw rwystrau i ddysgu,’ (Llywodraeth Cymru, 2017). Gan fy mod wedi canolbwyntio ar gael asesu ar gyfer dysgu mewn i fy ngwersi yn flaenorol ac wrth ddechrau fy ngyrfa mae’n rhywbeth dwi yn gyfarwydd gydag ond dwi wedi gweld bod rhai athrawon sydd wedi bod yn dysgu am amser hir ddim yn barod i newid i’r ffordd yma o ddysgu. Mae Llywodraeth Cymru wedi sylweddoli’r her yma gan ddweud ‘mae newid ymddygiad yr ymarferwr er mwyn cynnwys arferion asesu ar gyfer dysgu yn gyson yn yr arferion ystafell ddosbarth,’ (Llywodraeth Cymru, 2015).

Wrth symud ymlaen gyda fy nysgu byddaf yn parhau i gynllunio a pharatoi fy ngwersi i daro’r safonau SAC a’r 12 egwyddor addysgegol. ‘Mae gan y safonau proffesiynol newydd set drosfwaol o hawliau, gwerthoedd ac ymagweddau proffesiynol a ddylai sbarduno pawb sy’n gweithio gyda dysgwyr,’ (Llywodraeth Cymru, 2017). Mae angen parhau i ddatblygu fy sgiliau arweinyddiaeth ac addysgu, gan fod hyn yn rhywbeth byddaf yn datblygu ac uwch lefelu yn trwy fy holl yrfa fel athrawes. ‘Mae sicrhau bod y dysgu a’r addysgu’n effeithiol yn ganolog i fwriad yr ysgol,’ (Llywodraeth Cymru, 2011). Mae’n bwysig fy mod yn cadw adeiladu ar y sgiliau yma er mwyn sicrhau'r llwyddiant gorau i fy hun, fy nysgwyr a fy nghydweithwyr yn yr ysgol.

